# Školský vzdelávací program GPH

Školský vzdelávací program Gymnázia Pavla Horova  /ŠkVP/ pre školský rok 2017/2018 pozostáva zo ŠkVP Sapere aude 2 (pre 4. ročník) a ŠkVP Sapere aude 3 (pre 3. ročník) a Sapere aude 4 (pre 2. ročník) a Sapere aude 5 (pre 1. ročník).

ŠkVP vychádza z Rámcového štátneho vzdelávacieho programu /RVP č. 2011-7915/18752.1-922/ a Inovovaného RVP č. 2015-7846/10840:1-10B0, ich definovaných cieľov vzdelávania, z typu školy t.z. štvorročného gymnázia, jeho cieľov a postavenia v systéme vzdelávania, z rozboru vonkajších i vnútorných podmienok školy a v neposlednej rade z tradície, ktorú naše gymnázium v regionálnom kontexte bezpochyby nesie.

Na základe týchto východísk našu školu definujeme ako školu poskytujúcu predovšetkým kvalitné vyššie sekundárne vzdelávanie- všeobecné vzdelanie s maturitou /ISCED 3A/. K zabezpečeniu kvality vzdelávania vychádzame z možností, ktorými škola disponuje vďaka kvalifikovanému a motivovanému pedagogickému zboru.

ŠkVP Gymnázia Pavla Horova zahŕňa sedem vzdelávacích oblastí stanovených v Štátnom vzdelávacom programe ISCED 3 s vyučovacím jazykom slovenským.

|  |  |
| --- | --- |
| VZDELÁVACIA OBLASŤ | PREDMETY |
| JAZYK A KOMUNIKÁCIA | SLOVENSKÝ JAZYK A LITERATÚRA |
| PRVÝ CUDZÍ JAZYK |
| Druhý CUDZÍ JAZYK |
| MATEMATIKA A PRÁCA S INFORMÁCIAMI | MATEMATIKA |
| INFORMATIKA |
| ČLOVEK A PRÍRODA | FYZIKA |
| CHÉMIA |
| BIOLÓGIA |
| ČLOVEK A SPOLOČNOSŤ | DEJEPIS |
| GEOGRAFIA |
| OBČIANSKA NÁUKA |
| ČLOVEK A HODNOTY | ETICKÁ VÝCHOVA/ NÁBOŽENSKÁ VÝCHOVA |
| UMENIE A KULTÚRA | UMENIE A KULTÚRA |
| ZDRAVIE A POHYB | TELESNÁ A ŠPORTOVÁ VÝCHOVA |

Voliteľný obsah vzdelávania odboru **7902 J gymnázium** je napĺňaný v školskom vzdelávacom programe a predstavuje 5 modulov vzdelávania:

* **Modul 1 - všeobecné štúdium**
* **Modul 2 - rozšírené vyučovanie informatiky**
* **Modul 3 - rozšírené vyučovanie telesnej a športovej výchovy**
* **Modul 4 - rozšírené vyučovanie cudzích jazykov**
* **Modul 5 - prírodovednotechnické zameranie s vyučovaním metódou CLIL**

Výučba je vo všetkých moduloch realizovaná prevažne v rámci systému vyučovacích hodín. Podľa potreby a charakteru výučby sú triedy v niektorých predmetoch rozdeľované do skupín. Výučba cudzieho jazyka, informatiky, telesnej a športovej výchovy, náboženskej a etickej výchovy a prírodovedných laboratórnych cvičení prebieha vždy v skupinách. Výučba jednotlivých predmetov je vo väčšine prípadov realizovaná v odborných učebniach vybavených potrebnou technikou. Vo všetkých vyučovacích predmetoch sú žiaci vedení k účasti v predmetových súťažiach a olympiádach. Jednotlivé predmetové komisie prostredníctvom ročných plánov zaradzujú exkurzie, zájazdy, návštevy kultúrnych podujatí a pod., aby výučbu obohatili o reálne zážitky.

Všetkými predmetmi sa prelínajú prierezové témy /osobnostný a sociálny rozvoj, enviromentálna výchova, mediálna výchova, multikultúrna výchova, ochrana života a zdravia, atvorbaprojektov a prezentačné schopnosti/ s podporou rozvoja finančnej gramotnosti. Povinnou súčasťou vyučovania sú účelové cvičenia na ochranu človeka a prírody v 1. a 2. ročníku a samostatný kurz na ochranu človeka a prírody v 3. ročníku.

Disponibilné hodiny v prvom a druhom ročníku v rámci modulov 1 až 5 v rámci povinných predmetov zvyšujú kvalitu výkonu v danom predmete.

V treťom a štvrtom ročníku sú disponibilné hodiny venované špecializačnej príprave v rámci rozšírenej ponuky voliteľných predmetov, ktoré umožnia profiláciu žiaka a jeho kvalitnú prípravu pre štúdium na vysokej škole a sú ponechané slobodnému výberu žiaka.

**Zoznam voliteľných predmetov pre 3. a 4. ročník**

|  |  |  |
| --- | --- | --- |
| **4-hodinové predmety** | **2-hodinové predmety** | **Nepovinné predmety** |
| Dejepis | Seminár z dejepisu | Aplikovaná ekonómia |
| Občianska náuka | Spoločenskovedný seminár | Konverzácie v cudzom jazyku (NEJ, ANJ) |
| Rozširujúca matematika | Seminár z matematiky | Psychosociálny výcvik |
| Fyzika | Seminár z fyziky | Športová príprava |
| Chémia | Seminár z chémie |  |
| Biológia | Seminár z biológie |  |
| Informatika | Seminár z informatiky |  |
| Geografia | Seminár z geografie |  |
|  | Literárny seminár |  |
|  | Seminár z matematiky- vyššia matematika |  |
|  | Cvičenia z matematiky |  |
|  | Seminár z informatiky\_ECDL |  |
|  | Seminár z biochémie |  |
|  | Seminár z organickej chémie |  |
|  | Seminár a cvičenia z biológie |  |
|  | Fyzikálny seminár |  |
|  | Ekonomika |  |
|  | Konverzácie v cudzom jazyku  (ANJ, NEJ, FRJ, RUJ) |  |
|  | Sieťové technológie |  |
|  | Psychológia |  |
|  | Dejiny umenia |  |

**Kompletný Školský vzdelávací program, všetky učebné osnovy a časovotématické plány jednotlivých predmetov sú uložené v riaditeľni školy.**

Koordinátorka ŠkVP: Mgr. Katarína Olšavová